Mariam Ali Moussa jami’ar diflomasiyyar Chadi ce. Ta taba zama jakadar kasarta a Austria da kuma Jamus. A baya ta kasance mai ba shugaban kasa shawara ta kuma riƙe muƙamin minista. Daya daga cikin ayyukanta na farko shi ne mai kula da kwastam a Filin jirgin saman N'Djamena a shekara ta alif 1988. A shekara ta alif 1989 kuma ta koma aikin koyarwa, kuma a shekara ta alif 1991 ta kasance mataimakiyar mai bincike a Jami'ar Kanada ta Moncton kuma bayan shekaru biyu ta zama Mataimakiyar Masanin Tattalin Arziki na wani aikin da ya shafi USAID wanda ya shafi harkar Noma da Fasahar Noma. A shekara ta alif 1997 ta zama jagorar kuɗi ta Agence Tchadienne d'exécution des Travaux d'Intérêt Public lokacin da Youssouf Saleh Abbas ke kan karagar mulki.[ana buƙatar hujja]